Edvin Helseth

Edvin Helseth (1925–2017) var en norsk interiørarkitekt som utviklet en rekke forskjellige innredningssystemer og møbler. Helseth åpnet egen praksis allerede i 1949 og deltok på flere utstillinger samt mottok en rekke priser og utmerkelser, med blant annet årets møbel i Norden i 1972.

Helseth utviklet blant annet innredningssystemet «Modul 5–15» i 1961. Han utviklet også «System BBB» i 1953, som var et enkelt og fleksibelt bokhyllesystem for bokhandlere. Denne serien består av reoler med tilleggsutstyr som blant annet skapdører, skuffeseksjoner og CD-hyller. Systemet oppnådde høye salgstall og ble produsert av ETM Eidsvoll Tremiljø (Mathiesen Eidsvold Værk). «System BBB» ble tildelt Norsk Designråds klassikerpris for god design i 1998.NorskDesign.no – Møbeldesign, BBB reolen  (Besøkt 23. april 2010)

I 1966 designet han «Trybo armstol» for Stange Bruk, og senere møbelserien «Fureka» på 1970-tallet. Edvin Helseth var også delaktig i Atriumprosjektet på Hamar i 1962 sammen med blant andre Are Vesterlid.Arkitektur.no – Boligprosjekter i Norge, Atriumhus Hamar  (Besøkt 23. april 2010)

 Referanser 

 Eksterne lenker 
 Snl.no – Biografien til Edvin Helseth hos Store norske leksikon

Kategori:Norske interiørarkitekter
Kategori:Personer fra Hamar kommune